Poštanska i telekomunikacijska škola

Zagreb, Kennedyev trg 9

Klasa:602-03/15-01/127

Urbroj:251-105-01-15-1

Zagreb, 20.7.2015.

Na temelju članka 53. Statuta Poštanske i telekomunikacijske škole, a sukladno Zakonu o fiskalnoj odgovornosti (NN 139/10) ravnatelj škole donosi

**PROCEDURU O MJERAMA OSIGURANJA NAPLATE DOSPJELIH,**

**A NENAPLAĆENIH VLASTITIH PRIHODA**

1. Procedurom se utvrđuju se kriteriji i mjerila te propisuje postupak naplate dospjelih, a nenaplaćenih potraživanja Poštanske i telekomunikacijske škole.
2. Dug je svaka dospjela, a nepodmirena obveza prema Poštanskoj i telekomunikacijskoj školi koji je vlastiti prihod škole. Potraživanje je svako potraživanje Poštanske i telekomunikacijske škole, koje je bilo vlastiti prihod škole.
3. Ova procedura o mjerama primjenjuje se na dužnika fizičku osobu i na dužnika pravnu osobu.
4. Mjere naplate dospjelih, a nenaplaćenih potraživanja odnose se na potraživanja iznosa iz vlastitih prihoda škole i naknada za zakup poslovnog prostora.
5. Mjere naplate dospjelih, a nenaplaćenih potraživanja obuhvaćaju slijedeće:

* pismena opomena
* pokretanje ovršnog postupka radi naplate potraživanja

1. Nakon što voditelj računovodstva redovitim i ažurnim knjiženjem utvrdi da dospjelo potraživanje nije plaćeno dužniku fizičkoj ili pravnoj osobi se upućuje pismena opomena. Ista se upućuje poštom preporučeno s povratnicom.
2. Ukoliko dužnik u roku koji mu je naveden u pismenoj opomeni ne uplati dugovanje pokreće se ovršni postupak sukladno zakonskim propisima.
3. U roku narednih 30 dana nadzire se naplata prihoda po opomenama. Utvrđivanje knjigovodstvenog stanja dužnika obavlja voditelj računovodstva.
4. Ovrha-prisilna naplata potraživanja pokreće se sukladno zakonskim odredbama.
5. Ovrha se provodi temeljem rješenja suda. Naplatu potraživanja temeljem ovrhe prati voditelj računovodstva.
6. Procedura o mjerama osiguranja naplate dospjelih, a nenaplaćenih vlastitih prihoda stupa na snagu danom donošenja.

Ravnatelj:

mr.sc. Zlatko Sviben